डेरा सच्चा सौदा की मुखिया गुरमीत राम रहीम को एसीबी अदालत पंचकूला की ओर से साध्वी यौन शोषण में ,25 अगस्त को दोषी घोषित किए जाने के बाद रात्रि 8:00 बजे के करीब थाना मानसा देवी कॉन्प्लेक्स क्षेत्र में गणेश मंदिर स्वास्तिक विहार सेक्टर 5 में हथियारों लाठियों डंडों लोहे के राड पेट्रोल डीजल से भरी प्लास्टिक थैलियों बोतलों के साथ भीड़ गुस्से में बोल रही थी कि हमारे गुरु गुरमीत राम रहीम को इस सरकार के कहने पर सजा करवा दी है। हम इस सरकार का तख्तापलट देंगे और संपत्ति को पेट्रोल व डीजल डालकर आग लगा देंगे। हमारे सामने जो भी आएगा उसे मार डालेंगे। पुलिस ने भीड़ को समझाने की कोशिश की और नहीं मानने पर कार्यवाही की व लोगों को हिरासत में लिया। पुलिस ने मुकदमा नंबर 73 दिनांक 26 अगस्त 2017 को दर्ज किया।